N Á R O D N Á R A D A S L O V E N S K E J R E P U B L I K Y

**VII. volebné obdobie**

**Návrh zákona**

**z ................. 2019,**

**ktorým sa mení a dopĺňa zákon č. 85/2005 Z. z.**

**o politických stranách a politických hnutiach v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 85/2005 Z. z. o politických stranách a politických hnutiach v znení zákona č. 445/2008 Z. z., zákona č. 568/2008 Z. z., zákona č. 266/2010 Z. z., zákona č. 181/2014 Z. z., zákona č. 54/2015 Z. z., zákona č. 131/2015 Z. z., zákona č. 272/2015 Z. z., zákona č. 375/2015 Z. z. , zákona č. 91/2016 Z. z., zákona č. 125/2016 Z. z. a zákona č. 344/2018 Z. z. sa mení a dopĺňa takto:

1. V § 2 sa za odsek 1 vkladajú nové odseky 2 a 3, ktoré znejú:

„(2) Zakazujú sa strany,

a) ktorých cieľom je odstránenie demokratických základov a ústavného zriadenia štátu,

b) ktoré nemajú demokratické stanovy alebo nemajú demokraticky ustanovené orgány,

c) ktoré smerujú k uchopeniu a držaniu moci zamedzujúcemu druhým stranám uchádzať sa ústavnými prostriedkami o moc,

d) ktorých program alebo činnosť ohrozujú základné práva a slobody alebo smerujú k potlačeniu rovnosti ľudí v dôstojnosti a právach,

e) ktoré podnecujú národnostnú, rasovú, etnickú alebo náboženskú nenávisť.

(3) Strany nesmú byť ozbrojené a nesmú zriaďovať ozbrojené zložky.“.

Doterajšie odseky 2 a 3 sa označujú ako odseky 4 a 5.

1. V § 7 ods. 9 písm. e) sa za slová „§ 2 ods. 1“ vkladajú slová „až 3“.
2. V § 17 ods. 1 sa za slová „§ 2 ods. 1“ vkladajú slová „až 3 alebo použije príspevky zo štátneho rozpočtu podľa § 25 v rozpore s obmedzením podľa § 29 ods. 7 písm. f)“.
3. V § 29 sa ods. 7 dopĺňa písmenom f), ktoré znie:

„f) financovanie alebo podporu ozbrojených zložiek alebo iných ozbrojených útvarov a  skupín.“.

1. V § 31 ods. 2 sa slová „§ 2 ods. 2“ nahrádzajú slovami „§ 2 ods. 4“.
2. Za § 34e sa vkladá § 34f, ktorý vrátane nadpisu znie:

„**§ 34f**

**Prechodné ustanovenie k úpravám účinným od 1. novembra 2019**

Konania podľa tohto zákona začaté pred 1. novembrom 2019 sa dokončia podľa predpisov účinných do 31. októbra 2019“.

**Čl. II**

Tento zákon nadobúda účinnosť 1. novembra 2019.